"Real" klubi "Yuventus"ning sport direktori Fabio Paratichiga qiziqish bildirmoqda. 43 yoshli menejyerning xizmatlariga madridliklar bosh murabbiyi Zinedin Zidan qiziqish bildirmoqda, deb xabar bermoqda Sport Mediaset nashri. "Real" prezidenti Florentino Peresning odamlari Paratichi faoliyati haqida ma’lumot yig‘ishni boshlashdi. Ta’kidlanishicha, Paratichi "Yuventus"ga 2010 yilda "Sampdoriya"dan o‘tgan. Uning sa’y-harakatlari evaziga Pol Pogba, Alvaro Morata va Kingsli Komanning transferlari amalga oshirilgani aytiladi.